Diari Oficial de la Generalitat Valenciana


Sumari del DOGV 844, del 13-06-1988 (1988/811384)

ORDRE de 20 de maig de 1988, de la Conselleria d'Indústria, Comerç i Turisme, per la qual es regula el règim de concursos en matèria de turisme.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/20/(2)/dof/vci/html**

### Dades del document

Número de DOGV
:   844

Data del DOGV
:   13-06-1988

Secció del DOGV
:   DISPOSICIONS GENERALS

Número del document
:   1988/811384


Data del document
:   20-05-1988

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 20 de maig de 1988, de la Conselleria d'Indústria, Comerç i Turisme, per la qual es regula el règim de concursos en matèria de turisme.  
La difusió de la informació i provisió de serveis, el seu suport i millora, i la correcció dels desequilibris territorials, són tres objectius fonamentals continguts en el PEV per al període 1988/1991, dins del «Sector Turisme».  
L?instrument anual que possibilita el compliment d'aquest és el Pressupost, en fixar objectius concrets en el seu marc, a través de la realització de les activitats prioritàries corresponents.  
Mitjançant el règim de concursos, que en virtut de la present Ordre es regula, es persegueix de contribuir a la realització d'aquests objectius, a fi d'obtenir la formació de bons professionals del Turisme i la millora de la promoció de l'oferta turística existent. Amb aquesta finalitat s'estableix la col·laboració amb Associacions professionals, empreses i altres organismes que realitzen activitats de promoció i d'informació, per millorar la que es facilita tant a professionals i empresaris com als usuaris; la prestació de suport tècnic i financer a les Escoles d'Hostaleria i de Turisme de la nostra Comunitat, amb l'objecte de contribuir a millorar la formació i capacitació dels professionals del turisme, i el suport financer a les Corporacions Locals, que els és necessària la creació d'equipaments turístics col·lectius per modernitzar i millorar la infrastructura de l'oferta turística existent.  
Per tot aixà, i en el marc de les consignacions pressupostàries corresponents, aquesta Conselleria d'Indústria, Comerç i Turisme, ha disposat:  
Article 1  
Els concursos per a la concessió d'ajudes en matèria de turisme, amb càrrec a les dotacions pressupostàries, es realitzaran d'acord amb el que estableixen els articles següents.  
Article 2  
Podran ser beneficiaris dels concursos els titulars dels projectes d'activitats que es relacionen en l'Annex I.  
Article 3  
1. Les sol·licituds per a la participació en els concursos, adreçades al Director General de Turisme, es presentaran als Serveis Territorials de Turisme, directament o per qualssevol dels mitjans establerts en l'article 66 de la Llei de Procediment Administratiu.  
2. A l?escrit de sol·licitud s'adjuntaran les dades i la documentació que s'especifiquen en l'Annex II.  
3. La Conselleria d?Indústria, Comerç i Turisme, podrà demanar al sol·licitant que aporte altres documents o dades que considere necessaris per a la resolució de l?expedient.  
4. En tot cas, el sol·licitant haurà de fer constat, expressament, si ha rebut o no altres ajudes per a la mateixa finalitat.  
Article 4  
1. Rebudes les sol·licituds amb la documentació corresponent, els Serveis Territorials de Turisme, en un termini de deu dies i amb l'emissió prèvia d'informe motivat, trametran aquestes a la Comissió Qualificadora, la qual elaborarà les propostes d'adjudicació de les dotacions.  
2. La Comissió Qualificadora es reunirà mensualment i serà constituïda pels Caps d'Unitat, amb categoria igual o superior a Cap de Servei, de la Direcció General de Turisme i el Secretari General Administratiu, i podrà ser convocat tot el personal tècnic d'aquesta i el del Servei de Programació i Gestió Econòmica i Intervenció, si es considera necessari.  
3. El Director General de Turisme, a la vista de la proposta formulada per la Comissió Qualificadora, dictarà resolució d'adjudicació de les ajudes, en què es determinarà la dotació concedida.  
Article 5  
Amb justificació prèvia per part del beneficiari, dins del termini concedit a l?efecte, de la realització del projecte, les despeses o l'activitat d'acord amb la resolució en virtut de la qual es va concedir la dotació, es procedirà al lliurament de fons al seu favor.  
Excepcionalment, i per causa degudament justificada pel beneficiari, podrà acordar-se l'acompte de l'abonament de la dotació concedida, amb anterioritat a la realització del projecte, activitat o despesa, amb la prestació prèvia per aquest de les garanties suficients a judici de la Direcció General.  
Article 6  
L?incompliment de les obligacions pels beneficiaris determinarà la pèrdua del dret a la percepció de la dotació o, si fa el cas, a la minoració d'aquesta i l?obligació de reintegrar, a la Tresoreria de la Generalitat Valenciana, les quantitats percebudes i els interessos de demora pertinents, sense perjudici de la resta d'accions que procedesquen.  
Article 7  
No s'hi admetran subrogacions en els beneficiaris de las dotacions, llevat de ser un cas excepcional, la justificació de la qual serà apreciada per la Direcció General de Turisme, que podrà autoritzar la substitució dels primitius adjudicataris.  
DISPOSICIO DEROGATORIA  
Unica Queda derogada l?Ordre de 7 de maig de 1986, d'aquesta Conselleria d?Indústria, Comerç i Turisme, per la qual es regula el règim de concursos en matèria de Turisme.  
DISPOSICIONS FINALS  
Primera  
No caldrà la nova presentació de sol·licituds per aquells qui, amb anterioritat a la publicació d'aquesta Ordre, l'haveren ja realitzada, encara que hauran d'aportar tota la documentació que s'exigesca en cada cas per accedir als concursos respectius.  
Segona  
Es facultat el Director General de Turisme per dictar les disposicions i adoptar les mesures que considere oportunes en el desplegament de la present Ordre.  
Tercera  
La present Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 20 de maig de 1988.  
El Conseller d?Indústria, Comerç i Turisme,   
ANDRES GARCIA RECHE  
ANNEX I  
Objecte del concurs  
1. De caràcter general:  
- Persones físiques o jurídiques, públiques o privades, que projecten la realització d'alguna o diverses activitats de les següents:  
a) Difusió d'informació de caràcter turístic, de promoció turística o qualssevol altres que suposen una aportació al foment dels valors tradicionals, gastronòmics, folklòrics i turístics de la Comunitat Valenciana.  
b) Realització d'estudis de gestió de qualitat de serveis turístics.  
c) Organització de cursos de formació i perfeccionament de professionals del Turisme, be siguen específics o be siguen regulars.  
d) Assistència a cursos de ensenyaments turístics o perfeccionament professional (beques).  
2. De caràcter particular:  
- Entitats Locals:  
a) Creació, ampliació i reforma d'equipaments turístics.  
b) Senyalització de punts d'interés turístic o la seua millora, sempre que aquesta es realitze de conformitat amb les normes i intruccions que a l?efecte determine la Direcció General de Turisme.  
c) Restauració i conservació de béns d'interés turístic.  
- Empreses Turístiques:  
a) Adopció de mesures de prevenció d'incendis i d'instal·lació de sistemes de seguretat, i de totes aquelles que tendesquen al compliment dels requisits mínims d'infrastructura.  
b) Ampliació, modernització, reforma i millora de les seues instal·lacions.  
c) Dotació de béns d'equipament de gestió i d'explotació.  
d) Dotació d'oferta turística complementària.  
e) Inversió en zones insuficientment dotades.  
- Escoles d'Hostaleria i de Turisme:  
Modernització i millora de material didàctic o d'instal·lacions.  
ANNEX II  
Documentació que cal aportar  
A) Entitats Locals:  
1. Dades identificatives de la Corporació.  
2. Acord de l?òrgan de Govern de l'Entitat Local sol·licitant la participació en la convocatòria.  
3. Memòria de les inversions a realitzar i terminis d'execució, pressupost total, amb el corresponent desglosse de despeses, i sistema de finançament previst.  
4. Si fa el cas, projecte tècnic.  
B) Altres beneficiaris:  
1. Dades identificatives del sol·licitant, amb expressa referència al DNI o CIF, segons es tracte de persones físiques o jurídiques.  
A més a més, si s'actua mitjançant representació, dades identificatives de la persona del representant i acreditació del títol o poder amb el qual actua.  
2. Document acreditatiu de la seua constitució, estatuts i, si fa el cas, inscripció al Registre corresponent, amb excepció de les Empreses inscrites al Registre d'Empreses i Activitats Turístiques.  
3. Memòria de les inversions a realitzar i terminis d'execució, pressupost total, amb el corresponent desglosse de despeses, i sistema de finançament previst.  
4. En el cas que l'ajuda implique una transferència de capital, s'hi adjuntarà també:  
a) Documentació acreditativa de trobar-se al corrent en el compliment de les obligacions fiscals i front a la Seguretat Social.  
b) Projecte tècnic i llicència d'obres, expedida pel respectiu Ajuntament, o document acreditatiu d'haver-la sol·licitat, quan hi procedesca.  
c) Aquella altra documentació que puga establir anualment la Llei de Pressuposts de la Generalitat Valenciana o disposicions reglamentàries de desplegament d'aquesta.  
C) Becaris:  
1. Acreditació del pagament de la matrícula o de la sol·licitud d'ingrés o d'assistència a un curs d'ensenyaments turístics o perfeccionament.  
2. Curriculum del sol·licitant.


Còpia Permalink ELI